# Manual do Reprodutor de filmes Totem

2003
Chee Bin HOH
2009
Philip Withnall

O reprodutor de filmes Totem é un reprodutor multimedia para GNOME que emprega GStreamer de forma predeterminada, pero que tamén pode empregar xine. É compatíbel coa maioría de códecs de son e de vídeo incluíndo os de DVDs entre outros. Entre as súas características podemos citar a saída de TV, reprodución a pantalla completa, visualización de subtíítulos e moito máis.

Proxecto de documentación de GNOME

Pode copiar, distribuír e modificar este documento baixo os termos da Licenza de Documentación Libre GNU (GFDL) na súa versión 1.1 ou posterior, publicada pola Free Software Foundation, sen seccións invariantes e sen textos de portada ou de contraportada. Pode atopar unha copia da GFDL en link ou no ficheiro COPYING-DOCS distribuído xunto con este manual.

Este manual é parte da colección de manuais de GNOME que se distribúe baixo os termos da GFDL. Se desexa distribuír este manual de forma separada da colección pode facelo engadindo unha copia da licenza ao manual, tal como se describe na sección 6 da licenza.

Moitos dos nomes que empregan as compañías para distinguir os seus produtos e servizos son marcas comerciais. Os membros do Proxecto de documentación de GNOME coñecen os lugares na documentación de GNOME onde aparecen ditos nomes e as marcas comerciais involucradas. Cando ditos nomes aparecen sempre están escritos con maiúscula inicial ou totalmente en maiúsculas.

O DOCUMENTO E VERSIÓNS MODIFICADAS FORNÉCENSE BAIXO OS TERMOS DA LICENZA LIBRE DE DOCUMENTACIÓ DE GNU E TENDO EN CONTA QUE:

1. O DOCUMENTO FORNÉCENSE "TAL CAL" SEN GARANTÍAS DE NINGÚN TIPO, NIN EXPRESAS NIN IMPLÍCITAS, INCLUÍNDO, SEN LIMITACIÓN, CALQUERA GARANTÍA DE QUE O DOCUMENTO OU UNHA VERSIÓN MODIFICADA DO MESMO CAREZA DE DEFECTOS, SEXA COMERCIALIZÁBEL, ADAPTACIÓN A UNHA FINALIDADE DETERMINADA OU QUE NON CONSTITÚA NINGUNHA INFRACCIÓN. TODO O RISCO EN RELACIÓN Á CALIDADE, PRECISIÓN E RENDEMENTO DO DOCUMENTO OU VERSIÓN MODIFICADA DO MESMO CORRESPÓNDELLE A VOSTEDE. EN CASO DE QUE CALQUERA DOCUMENTO OU VERSIÓN MODIFICADA RESULTARA DEFECTUOSA EN CALQUERA SENTIDO, SERÁ VOSTEDE (E NON O REDACTOR INICIAL, NIN O AUTOR NIN CALQUERA PERSOA QUE TEÑA CONTRIBUIDO) QUEN ASUMIRÁ O CUSTO DE CALQUERA SERVIZO TÉCNICO, REPARACIÓN OU CORRECCIÓN PRECISOS. ESTA LIMITACIÓN DAS GARANTÍAS CONSTITÚE UNHA PARTE ESENCIAL DESTA LICENZA. NON SE AUTORIZA NINGÚN USO DE CALQUERA DOCUMENTO OU VERSIÓN MODIFICADA DO MESMO SE NON É CON SUXECCIÓN A ESTA LIMITACIÓN DE GARANTÍAS; E

2. EN NINGUNHA CIRCUNSTANCIA NIN SEGUNDO NINGÚN ARGUMENTO LEGAL, SEXA POR MOTIVOS CULPOSOS (INCLUÍDA A NEGLIXENCIA), CONTRACTUAIS OU DE OUTRO TIPO, NIN O AUTOR, NIN O REDACTOR INICIAL, NIN CALQUERA COLABORADOR, NIN CALQUERA DISTRIBUIDOR DO DOCUMENTO OU VERSIÓN MODIFICADA DO MESMO, NIN CALQUERA FORNECEDOR DE CALQUERA DE DITAS PARATES, SERÁN RESPONSÁBEIS, ANTE NINGÚN TERCEIRO, DE NINGÚN DANO OU PERXUIZO DIRECTO, INDIRECTO, ESPECIAL, INCIDENTAL OU CONSIGUIENTE DE NINGÚN TIPO, INCLUÍDOS, SEN LIMITACIÓN, OS DANOS POR PERDA DE FONDO DE COMERCIO, INTERRUPCIÓN DO TRABALLO, FALLO OU MAL FUNCIONAMENTO INFORMÁTICO, NIN CALQUERA OUTRO DANO OU PERDA DERIVADA DO USO DO DOCUMENTO E AS VERSIÓNS MODIFICADAS DO MESMO, OU RELACIONADO CON ILO, INCLUSO SE SE COMUNICOU A AQUELA PARTE A POSIBILIDADE DE TALES DANOS.

Chee Bin
HOH
Proxecto de documentación de GNOME
cbhoh@gnome.org
Baptiste
Mille-Mathias
Proxecto de documentación de GNOME
Actualización da documentación
baptiste.millemathias@gmail.org
Philip
Withnall
Actualización da documentación
philip@tecnocode.co.uk
Totem Movie Player Manual V2.0
Agosto de 2006

Chee Bin HOH cbhoh@gnome.org

Proxecto de documentación de GNOME

Manual do reprodutor de filmes Totem V3.0
Febreiro 2009

Philip Withnall philip@tecnocode.co.uk

Proxecto de documentación de GNOME

Este manual describe a versión 2.26 do Reprodutor de filmes Totem.

## Comentarios e suxestións

Para informar dun erro ou facer unha suxestión referente ao aplicativo Reprodutor de filmes Totem ou a este manual, siga as indicacións da Páxina de suxestións e opinións de GNOME.

Fran Diegeuz
frandieguez@gnome.org
2015.
Fran Diegeuz
Leandro Regueiro
leandro.regueiro@gmail.com
2011.
Leandro Regueiro
Marcos Lans
marcoslansgarza@gmail.com
2018.
Marcos Lans

## Introdución

O aplicativo Reprodutor de filmes Totem é un reprodutor de filmes para o escritorio GNOME baseado na infraestrutura GStreamer e na biblioteca xine que lle permite reproducir filmes ou cancións.

O reprodutor de filmes Totem posúe as seguintes características:

- Compatibilidade con diferentes ficheiros de vídeo e son.

- Unha variedade de niveis de ampliación e proporcións de aspecto, así como unha vista a pantalla completa.

- Controis de desprazamento e volume.

- Unha lista de reprodución

- Compatibilidade con subtítulos.

- Completa navegación mediante teclado.

- Un completo conxunto de engadidos entre os que se inclúen un descargador de subtítulos, un navegador para YouTube e un gravador de discos.

O reprodutor de filmes Totem tamén inclúe características adicionais coma:

- Un miniaturizador de vídeo para GNOME.

- Unha lapela de propiedades en Nautilus.

## Comezo

### Iniciar o reprodutor de filmes Totem

Pode iniciar o reprodutor de filmes Totem das seguintes maneiras:

Mediante o menú Aplicativos

  Seleccione Son e vídeo Reprodutor de filmes .

Mediante a liña de ordes

  Para iniciar o reprodutor de filmes Totem desde a liña de ordes, escriba a seguinte orde, e prema Intro:

  `totem`

  Para ver as diferentes opcións de liña de ordes dispoñíbeis escriba `totem --help` e prema Intro.

### Ao iniciar o reprodutor de filmes Totem

Cando se inicia o reprodutor de filmes Totem móstrase a seguinte xanela.

#### Xanela inicial do reprodutor de filmes Totem

Mostra a xanela principal do Reprodutor de filmes Totem coa barra lateral aberta na lista de reprodución. Contén a barra do menú, área da pantalla, barra lateral, barra de desprazamento do tempo transcorrido, botóns cos controis de busca, barra de desprazamento do volume e barra de estado.

A xanela do reprodutor de filmes Totem contén os seguintes elementos:

Barra de menús.

  Os menús da barra de menús conteñen todas as ordes que necesite empregar no reprodutor de filmes Totem.

Área de visualización.

  A área de visualización mostra o filme ou unha visualización da canción actual.

Barra lateral.

  A barra lateral mostra as propiedades do ficheiro reproducido e actúa como lista de reprodución. Tamén a poden empregar varios engadidos, como os engadidos de MythTV, YouTube e Busca de vídeo. Poden seleccionarse premendo na lista despregábel situada na cima da barra lateral.

Control desprazábel do tempo transcorrido.

  O control desprazábel de tempo transcorrido mostra o tempo transcorrido do filme ou canción que se está reproducindo. Tamén lle permite saltar cara adiante ou cara atrás no filme ou canción arrastrando a asa do control desprazábel ao longo da barra, ou premendo nun punto da barra.

Botóns de control de desprazamento.

  Os botóns de control de desprazamento permítenlle moverse á seguinte ou á anterior pista, e deter ou reproducir un filme ou canción.

Botón de volume.

  O botón de volume permítelle axustar o volume.

Barra de estado.

  A barra de estado mostra información do estado do filme ou da canción que se está reproducindo.

## Modo de uso

### Abrir un ficheiro

Para abrir un ficheiro de vídeo ou de son, seleccione CtrlO Filme Abrir. Móstrase a caixa de diálogo Seleccionar os filmes ou as listas de reprodución. Seleccione o ficheiro ou ficheiros que desexa abrir e prema enAceptar.

Pode arrastrar un ficheiro desde outro aplicativo, por exemplo o xestor de ficheiros, á xanela do Reprodutor de filmes Totem. Se arrastra o ficheiro á área de visualización o ficheiro substituirá á lista de reprodución actual e empezará a reproducirse inmediatamente. Se arrastra o ficheiro á lista de reprodución da barra lateral o ficheiro engadirase á lista de reprodución actual. O aplicativo do Reprodutor de filmes Totem abrirá o ficheiro e reproducirá o filme ou canción. O Reprodutor de filmes Totem mostra o título do filme ou canción na barra de título da xanela e na lista de reprodución da barra lateral.

Se intenta abrir un formato de ficheiro que non recoñece o Reprodutor de filmes Totem o aplicativo mostra unha mensaxe de erro. Este erro ocorre a maior parte das veces debido a que non ten instalados os códecs correctos. Pode atopar información sobre como conseguir que os códecs funcionen correctamente no Totem Movie Player website.

Pode facer dobre clic nun ficheiro de vídeo ou de son no xestor de ficheiros Nautilus para abrilo na xanela do Reprodutor de filmes Totem.

### Abrir unha localización

Para abrir un ficheiro mediante o seu URI (localización), seleccione CtrlL Filme Abrir a localización. Móstrase a caixa de diálogo Abrir localización. Use a caixa despregábel para especificar o URI que desexa abrir (mostra URIs que se abriron anteriormente), ou escriba un directamente, despois prema no botón Abrir .

Se xa ten un URI no portapapeis pegarase automaticamente na caixa de combinación.

### Reproducir un filme (DVD ou VCD)

Insira o disco no dispositivo óptico do computador e seleccioneFilme Reproducir o disco.

Para expulsar un DVD ou VCD, seleccione CtrlE Filme Expulsar.

### Deter un filme ou canción

Para deter un filme ou canción en reprodución prema no botón Mostra botón de pausa. ou seleccione CtrlEspazo Movie Reproducir / Deter . Tamén pode usar a tecla P para poñer en pausa ou reproducir un filme.

Para continuar reproducindo unha película ou canción, prema de novo no botón Mostra botón de reprodución. ou seleccione CtrlEspazo Filme Reproducir / Deter .

### Ver as propiedades dun filme ou canción

Para ver as propiedades dun filme ou canción seleccione Ver Barra lateral para mostrar a barra lateral e seleccione Propiedades na lista despregábel situada na cima da barra lateral.

### Desprazarse polos filmes ou cancións

Para desprazarse polos filmes ou cancións pode usar os seguintes métodos:

Saltar cara adiante

  Para saltar cara adiante nun filme ou canción, seleccione Frecha dereita Ir Saltar cara adiante .

Saltar cara atrás

  Para saltar cara atrás nun filme ou canción, seleccione Frecha esquerda Ir Saltar cara atrás .

Saltar a un tempo específico

  Para saltar a un tempo transcorrido específico no filme ou canción, seleccioneCtrlK Ir Saltar a . Móstrase a caixa de diálogo Saltar a. Use o selector numérico para especificar o tempo transcorrido (en segundos) ao que saltar, e despois prema en Aceptar.

  O selector numérico tamén permite empregalo dun xeito máis natural. Por exemplo pode introducir un tempo co formato "hh:mm:ss", "mm:ss" ou "ss", onde "hh" é a hora, "mm" é o minuto e "ss" é o segundo ao que hai que saltar.

Ir ao seguinte filme ou canción

  Para ir ao seguinte filme ou canción, seleccioneAltFrecha dereita Ir Capítulo ou filme seguinte ou prema no botón Mostra un botón de ir ao seguinte .

Ir ao anterior filme ou canción

  Para ir ao anterior filme ou canción, seleccioneAltFrecha esquerda Ir Capítulo ou filme anterior ou prema no botón Mostra un botón de ir ao anterior button.

### Cambiar o factor de ampliación

#### Cambiar o tamaño do vídeo

Para cambiar o factor de ampliación da área de visualización pode empregar os seguintes métodos:

- Para ampliar ao modo de pantalla completa, seleccione F11 Ver Pantalla completa. Tamén pode usar a tecla F para cambiar ao modo de pantalla completa. Para saír da pantalla completa, prema no botón Saír do modo de pantalla completa ou prema Esc, F11 ou F.

- Para cambiar o tamaño ou a visualización orixinal do filme, seleccioneCtrl0 Ver Axustar a xanela ao filme e seleccione un valor para a proporción da escala.

#### Cambiar a proporción de aspecto do vídeo

Para cambiar entre as diferentes proporcións de aspecto, seleccioneA Ver Proporción de aspecto.

### Axustar o volume

Para incrementar o volume, seleccione Frecha arriba Son Subir o volume. Para reducir o volume, seleccione Frecha abaixo Son Baixar o volume.

Tamén pode empregar o botón do volume: prema no botón do volume e seleccione o nivel de volume co control desprazábel.

### Facer que a xanela sempre estea en primeiro plano

Para facer que a xanela do Reprodutor de filmes Totem estea sempre en primeiro plano respecto ás xanelas dos outros aplicativos, seleccione Editar Engadidos. Seleccione o engadidoSempre en primeiro plano para activalo. A xanela do Reprodutor de filmes Totem agora superporase sempre ás demais xanelas ao reproducir un filme, pero non mentres se reproduza son ou visualizacións.

Para facer que a xanela non estea sempre en primeiro plano, desactive o engadido Sempre en primeiro plano. Consulte para obter máis información.

### Mostrar ou ocultar os controis

Para mostrar ou ocultar os controis da xanela do Reprodutor de filmes Totem, seleccione CtrlH Ver Mostrar os controis ou prema a teclaH. Tamén pode premer co botón dereito na xanela do Reprodutor de filmes Totem e seleccionar CtrlH Mostrar os controis no menú emerxente.

Se a opción Mostrar os controis está seleccionada, o Reprodutor de filmes Totem mostrará na súa xanela a barra de menús, o control desprazábel do tempo transcorrido, os botóns de control de desprazamento, o control desprazábel do volume e a barra de estado. Se a opción Show Controls non está seleccionada, o aplicativo ocultará estes controis e mostrará só a área de visualización.

### Xestionar a lista de reprodución

#### Mostrar ou ocultar a lista de reprodución

Para mostrar ou ocultar a lista de reprodución, seleccione Ver Barra lateral ou prema no botónBarra lateral, e seleccione Lista de reprodución na cima da barra lateral.

#### Xestionar unha lista de reprodución

Pode empregar o diálogo Lista de reprodución para facer as seguintes cousas:

Engadir unha pista ou filme

  Para engadir unha pista ou filme á lista de reprodución, prema no botón Engadir. Móstrase a caixa de diálogo Seleccionar os filmes ou as listas de reprodución. Seleccione o ficheiro que desexa engadir á lista de reprodución, e prema en Engadir.

Eliminar unha pista ou filme

  Para eliminar unha pista ou filme da lista de reprodución, seleccione o elemento ou elementos a eliminar da lista de reprodución, e prema no botón Eliminar.

Gardar a lista de reprodución nun ficheiro

  Para gardar a lista de reprodución nun ficheiro, prema no botón Gardar a lista de reprodución. Móstrase a caixa de diálogo Gardar a lista de reprodución; especifique o nome de ficheiro co que desexa gardar a lista de reprodución, e prema en Gardar.

Mover arriba unha pista ou filme na lista de reprodución

  Para mover arriba unha pista ou filme na lista de reprodución, seleccione o elemento na lista de reprodución, e prema no botón Mover arriba.

Mover abaixo unha pista ou filme na lista de reprodución

  Para mover abaixo unha pista ou filme na lista de reprodución, seleccione o elemento na lista de reprodución, e prema no botón Mover abaixo.

#### Seleccionar ou deseleccionar o modo de repetición

Para activar ou desactivar o modo de repetición, seleccione Editar Modo de repetición.

#### Seleccionar ou deseleccionar o modo aleatorio

Para activar ou desactivar o modo aleatorio, seleccione Editar Modo aleatorio.

### Seleccionar subtítulos

Para seleccionar o idioma dos subtítulos, seleccione Ver Subtítulos e seleccione o idioma de subtítulos que desexe mostrar.

Para desactivar a visualización dos subtítulos, seleccione Ver Subtítulos Ningún.

De forma predefinida, o Reprodutor de filmes Totem seleccionará para os subtítulos o mesmo idioma que emprega no computador.

O Reprodutor de filmes Totem cargará e mostrará automaticamente os subtítulos para un vídeo se atopa un ficheiro de subtítulos co mesmo nome que o vídeo que se está reproducindo, e con extensión `asc`, `txt`, `sub`, `srt`, `smi`, `ssa` ou `ass`.

Se o ficheiro que contén os subtítulos ten un nome diferente ao do vídeo que se está reproducindo, pode premer co botón dereito no vídeo na lista de reprodución e seleccionar Seleccionar os subtítulos de texto no menú emerxente para cargar o ficheiro de subtítulos correcto. Tamén pode seleccionar os subtítulos seleccionando Ver Seleccionar subtítulos de texto.

Usando o engadido do Descargador de subtítulos tamén pode descargar os subtítulos do servizo OpenSubtitles. Consulte para obter máis información.

### Facer unha captura de pantalla

Para facer unha captura de pantalla do filme ou visualización que se está reproducindo, seleccioneEditar Facer unha captura de pantalla. Móstrase a caixa de diálogo Gardar a captura de pantalla. Seleccione unha localización, insira o nome do ficheiro no que desexa gardar a captura de pantalla e prema no botón Gardar para gardar a captura de pantalla.

O Reprodutor de filmes Totem mostrará unha previsualización da captura de pantalla que se vai gardar no lado esquerdo da caixa de diálogo Gardar a captura de pantalla.

### Crear unha galería de capturas

Para crear unha galería de capturas do filme ou visualización que se está reproducindo, seleccione Editar Crear unha galería de capturas. Mostrarase a caixa de diálogo Gardar a galería. Seleccione unha localización, insira o nome do ficheiro co que desexa gardar a imaxe da galería e prema no botón Gardar para gardar a captura.

Pode especificar a largura das capturas de pantalla da galería empregando a entrada Largura das capturas de pantalla. O valor predefinido é 128 píxeles.

Tamén pode especificar o número de capturas de pantalla que se gardarán na galería. Por defecto isto calcúlase baseándose na duración do filme; aínda así isto pode cambiarse deseleccionando a caixa de verificación Calcular o número de capturas de pantalla e introducindo o novo número no selector numérico Número de capturas de pantalla.

## Engadidos

O Reprodutor de filmes Totem posúe moitas características que se fornecen a través de engadidos — anacos de software que só se cargan cando é necesario.

### Activar un engadido

Para ver a lista dos engadidos instalados, seleccione Editar Engadidos. Móstrase a caixa de diálogo Configurar os engadidos. Á esquerda está unha lista con todos os engadidos instalados, e na dereita móstrase unha descrición do engadido seleccionado. Os engadidos que teñen opcións que se poden cambiar mostrarán un botón Configurar á dereita.

Para activar un engadido só ten que seleccionar a caixa de verificación situada á esquerda do seu nome na lista de engadidos, e o engadido cargarase automaticamente. Se se produce algún erro ao cargar o engadido mostrarase inmediatamente unha caixa de diálogo para indicar o erro.

Para desactivar un engadido desmarque a súa caixa de verificación. Os engadidos activados ou desactivados seguirano estando incluso se se pecha o Reprodutor de filmes Totem.

### Sempre en primeiro plano

Cando o engadido Sempre en primeiro plano está activado, este forzará que a xanela principal do Reprodutor de filmes Totem sempre estea por riba das outras xanelas ao reproducir un filme, pero non cando se reproduza son ou visualizacións. Para facer que a xanela deixe de estar en primeiro plano desactive o engadido.

### Cliente DLNA/UPnP de Coherence

O engadido Cliente DLNA/UPnP de Coherence permítelle ao Reprodutor de filmes Totem reproducir contidos multimedia de servidores multimedia UPnP (como os servidores Coherence) na rede local.

Co engadido Cliente DLNA/UPnP de Coherence activado, seleccione F9 Ver Barra lateral ou prema no botón Barra lateral para mostrar a barra lateral. Seleccione Cliente DLNA/UPnP de Coherence na lista despregábel situada na cima da barra lateral para mostrar a barra lateral de Cliente DLNA/UPnP de Coherence.

A vista de árbore da barra lateral listará os servidores multimedia dispoñíbeis. Ao premer nun deles expandirase para mostrar os tipos de contidos que pode servir, e premendo nun cartafol de contidos expandirase para listar os ficheiros multimedia dispoñíbeis. Ao facer dobre clic sobre un ficheiro multimedia este engadirase á lista de reprodución do Reprodutor de filmes Totem e reproducirase. Tamén pode premer co botón dereito nun ficheiro e seleccionar Reproducir ou Pór na lista de reprodución para reproducir o ficheiro inmediatamente ou engadilo á lista de reprodución.

Se o servidor multimedia o permite, ao seleccionar Eliminar desde o menú contextual dun ficheiro poderá eliminar ese ficheiro no servidor multimedia.

### Anotacións Gromit

O engadido Anotacións Gromit permítelle debuxar enriba dos filmes mentres se reproducen empregando Gromit. Debe ter instalado Gromit antes de activar o engadido — consulte a documentación do sistema operativo para obter máis información sobre como facer isto.

Co engadido activado prema CtrlD para activar ou desactivar Gromit. Cando Gromit está activado, o punteiro converterase nunha mira. Para debuxar na pantalla, manteña premido o botón do rato e arrastre o punteiro antes de soltar o botón do rato. Prema CtrlD outra vez para desactivarGromit.

Para limpar as anotacións da pantalla prema CtrlE, ou peche o Reprodutor de filmes Totem.

### Jamendo

O engadido Jamendo permítelle escoitar a colección de música licenciada baixo Creative Commons do servizo Jamendo.

#### Configurar o engadido

O engadido Jamendo pódese configurar. Prema no botón Configurar ao activar o engadido e mostrarase a caixa de diálogo Configuración do engadido de Jamendo. Nela poderá escoller se se van descargar as cancións en formato Ogg ou MP3 (prefírese o formato Ogg debido á súa natureza de código aberto); e o número de álbums a obter cando se realiza unha busca (escolla máis álbums se ten unha conexión rápida á Internet).

Cando remate prema en Aceptar.

#### Mostrar a barra lateral de Jamendo

Co engadido Jamendo activado, seleccione F9 Ver Barra lateral ou prema no botón Barra lateral para mostrar a barra lateral. Seleccione Jamendo na lista despregábel situada na cima da barra lateral para mostrar a barra lateral de Jamendo.

#### Buscar música

Introduza os termos de busca no campo de busca situado na cima da barra lateral de Jamendo. Pode realizar buscas por artista ou mediante etiquetas. Prema no botón buscar para comezar a busca.

Os resultados da busca mostraranse na vista de árbore na páxina Resultados da busca da barra lateral, e poderase navegar por eles empregando os botóns de frecha situados ao fondo da barra lateral. Na lista dos álbums se preme nun álbum listaranse as súas cancións debaixo del. Prema outra vez para ocultar as cancións do álbum.

Cun artista seleccionado, pode premer no botón Páxina de álbum de Jamendo para abrir esa páxina de álbum no sitio web de Jamendo. Facendo dobre clic no álbum, ou seleccionando Engadir á lista de reprodución desde o menú contextual do álbum, substituirase a lista de reprodución coas cancións do álbum e comezarase a reproducir o fluxo da primeira canción desde o sitio web de Jamendo. Facendo dobre clic nunha canción individual substituirase a lista de reprodución con esa única canción.

#### Álbums populares e últimas publicacións

Ao ver a páxina Popular na barra lateral de Jamendo cargarase unha lista dos álbums máis populares do momento en Jamendo, que se poden reproducir da mesma forma que os resultados. Ao ver a páxina Últimas publicacións tamén se cargará unha lista dos últimas álbums publicados en Jamendo.

### Busca local

O engadido de Busca local permítelle buscar filmes e ficheiros de son reproducíbeis no seu computador desde o Reprodutor de filmes Totem. Co engadido activado, seleccione F9 Ver Barra lateral ou prema no botón Barra lateral para mostrar a barra lateral. Seleccione Busca local na lista despregábel situada na cima da barra lateral para mostrar a barra lateral de Busca local.

Para realizar unha busca escriba o termos de busca na caixa de texto situada na cima da barra lateral e prema en Localizar. Os termos de busca poden incluír comodíns como `*`, que coincidirá con calquera carácter. Por exemplo, a busca `*.mpg` atopará todos os filmes coa extensión de ficheiro `.mpg`.

Pódese navegar polos resultados de busca empregando os botóns Atrás e Adiante situados ao fondo da barra lateral, e pode ir a unha páxina de resultados específica introducindo o seu número no selector numérico.

### Publicar a lista de reprodución

O engadido Publicar a lista de reprodución permítelle publicar listas de reprodución na rede local para que outros computadores poidan acceder a elas e reproducilas.

#### Configurar o engadido

O engadido Publicar a lista de reprodución pódese configurar. Prema no botón Configurar ao activar o engadido e mostrarase o diálogo de configuración. Nel poderá cambiar o nome co que se publicará para compartir a súa lista de reprodución. As seguintes cadeas substituiranse ao publicar as listas de reprodución:

`%a`

  Substitúese co nome do programa: Reprodutor de filmes Totem.

`%h`

  Substitúese co nome do computador.

`%u`

  Substitúese co seu nome de usuario.

`%U`

  Substitúese co seu nome real.

`%%`

  Substitúese cun signo de porcentaxe.

Tamén pode seleccionar a caixa de verificación Usar protocolo de transporte cifrado se desexa cifrar as listas de reprodución compartidas cando se transmiten pola rede.

Cando remate prema en Pechar.

#### Publicar listas de reprodución

Co engadido activado non é necesario publicar explicitamente as listas de reprodución xa que están dispoñíbeis automaticamente na rede como un sitio web Zeroconf.

#### Explorar a veciñanza

Para ver as listas de reprodución compartidas por outras persoas na rede, seleccione Veciñanza na lista despregábel situada na cima da barra lateral. Se se publicou algunha lista na rede mostrarase na barra lateral. Faga dobre clic nunha lista de reprodución para cargala e reproducila no seu computador.

### Descargador de subtítulos

O engadido Descargador de subtítulos permítelle buscar e descargar ficheiros de subtítulos do servizo OpenSubtitles.

Os subtítulos só se poden descargar para filmes locais non para ficheiros de son, DVDs, fluxos DVB, VCDs nin fluxos HTTP. Para buscar subtítulos para o filme en reprodución, seleccione CtrlShifts Ver Descargar subtítulos da película logo aparecerá o diálogo Descargar subtítulos da película dialog.

Seleccione o idioma para o cal desexa ter os subtítulos na lista despregábel situada na cima da caixa de diálogo, e prema no botón Localizar para buscar subtítulos para o filme actual. Os subtítulos atópanse en base ao contido do filme, en vez de empregar o nome de ficheiro ou as etiquetas.

Os resultados lístanse na vista de árbore situada na parte media da caixa de diálogo. Actualmente os subtítulos só se poden empregar cun filme recargando o filme cos subtítulos, así que despois de seleccionar o ficheiro de subtítulos que desexa descargar, prema no botón Reproducir con subtitulado para descargar os subtítulos e recargar o filme.

Os ficheiros de subtítulos descargados gárdanse nunha caché (por defecto en `~/.cache/totem/subtitles`) de xeito que non é necesario volvelos descargar ao volver reproducir o filme. Ao descargar novos subtítulos para un filme, elimínanse os subtítulos descargados anteriormente para ese filme.

### Miniaturas

O engadido Miniaturas mostra unha miniatura do filme actual como icona da xanela principal do Reprodutor de filmes Totem, e actualízaa cando se cargan novos filmes.

Se non existe unha miniatura para o filme actual (ou se está reproducindo un ficheiro de son), a icona da xanela principal será o logotipo do Reprodutor de filmes Totem.

### Gravadora de disco de vídeo

O engadido Gravadora de disco de vídeo permítelle gravar a lista de reprodución actual nun DVD ou VCD empregando Brasero.

Para gravar a lista de reprodución actual, seleccione Filme Crear un disco de vídeo. Mostrarase unha caixa de diálogo de Brasero con opcións para converter os filmes ao formato axeitado e gravalos no disco. Para obter máis información consulte a documentación de Brasero.

### Navegador de YouTube

O engadido Navegador de YouTube permítelle buscar e navegar en YouTube, e reproducir vídeos de YouTube directamente no Reprodutor de filmes Totem. Co engadido activado, seleccione F9 Ver Barra lateral ou prema no botón Barra lateral para mostrar a barra lateral. Seleccione YouTube na lista despregábel situada na cima da barra lateral para mostrar a barra lateral de YouTube.

Para buscar un vídeo de YouTube escriba os termos de busca no campo de entrada situado na cima da barra lateral, e prema en Localizar. Os resultados da busca listaranse na vista de árbore de debaixo. Cargaranse máis resultados automaticamente a medida que se desprace cara abaixo pola lista.

Para reproducir un vídeo, faga dobre clic nel na lista de resultados, ou seleccione Engadir á lista de reprodución no seu menú contextual. Cando se reproduce un vídeo cargarase automaticamente unha lista de vídeos relacionados na páxina Vídeos relacionados da barra lateral de YouTube.

Os vídeos de YouTube pódense abrir nun navegador web seleccionandoAbrir nun navegador web no seu menú contextual. Isto abrirá o vídeo na súa localización orixinal no sitio web de YouTube.

### Servizo de D-Bus

O engadido Servizo de D-Bus envía notificacións sobre as pistas que se están reproducindo no Reprodutor de filmes Totem ao bus de sesións D-Bus. Os aplicativos como Gajim poden escoitar ditas notificacións e respondelas, por exemplo, actualizando a mensaxe de estado da mensaxería instantánea para mostrar o vídeo que se está a reproducir no Reprodutor de filmes Totem.

## Preferencias

Para modificar as preferencias do Reprodutor de filmes Totem, seleccione Editar Preferencias.

### Xeral

Rede

  Seleccione a velocidade de conexión da rede na lista despregábel Velocidade da conexión.

Subtítulos de texto

  - Cargar automaticamente os ficheiros de subtíítulos: seleccione esta opción para cargar automaticamente calquera ficheiro de subtítulos co mesmo nome de ficheiro que o filme ao cargar o filme.

  - Tipo de letra: seleccione esta opción para cambiar o tipo de letra que se emprega para mostrar os subtítulos.

  - Codificación: seleccione esta opción para cambiar a codificación que se emprega para mostrar os subtítulos.

### Visualización

Visualización

  - Seleccione a opción de redimensionar se desexa que o Reprodutor de filmes Totem redimensione automaticamente o tamaño da xanela ao tamaño do vídeo cando se carga un novo vídeo.

  - Seleccione a opción do protector de pantalla se desexa permitir que o protector de pantalla se active ao reproducir ficheiros de son. Algúns monitores con altofalantes integrados poden deixar de reproducir música cando se activa o protector de pantalla.

Efectos visuais

  - Mostrar os efectos visuais cando se reproduce un ficheiro de son: seleccione esta opción para mostrar os efectos visuais ao reproducir un ficheiro de son.

  - Tipo de visualización: seleccione o tipo de visualización na lista despregábel.

  - Tamaño da visualización: seleccione o tamaño da visualización na lista despregábel.

Balance de cor

  - Brillo: use o control desprazábel para especificar o nivel de brillo.

  - Contraste: use o control desprazábel para especificar o nivel de contraste.

  - Saturación: use o control desprazábel para especificar o nivel de saturación.

  - Ton: use o control desprazábel para especificar o nivel de ton.

  Pode empregar o botón Restabelecer aos valores predeterminados para restabelecer os controis de balance de cor nas súas posicións orixinais.

### Son

Saída de son

  Seleccione o tipo de saída de son na lista despregábel Tipo de saída de son.

## Sobre o reprodutor de filmes Totem

O Reprodutor de filmes Totem foi escrito por Bastien Nocera (hadess@hadess.net), Julien Moutte (julien@moutte.net) para a infraestrutura GStreamer, e Guenter Bartsch (guenter@users.sourceforge.net). Para obter máis información sobre o Reprodutor de filmes Totem visite o sitio web do Reprodutor de filmes Totem.

Para informar dun erro ou facer unha suxestión referente ao aplicativo Reprodutor de filmes Totem ou a este manual, siga as indicacións da Páxina de comentarios e suxestións de GNOME.

Este programa distribúese baixo os temos da Licenza Pública Xeral GNU tal como a publica a Free Software Foundation; en calquera das versións 2 da licenza ou (á súa elección) calquera versión posterior. Pode atopar unha copia desta licenza nesta ligazón, ou no ficheiro COPYING incluído co código fonte deste programa.